Florentin Smarandache - vacanţă activă în Japonia! 



Vacanţa de iarnă începe la 15 decembrie în universităţile americane, 
aşa că vâlceano-americanul Florentin Smarandache, profesor la Facultatea 
de Matematică şi Ştiinţe a Universităţii „New Mexico” din oraşul Gallup, 
statul federal New Mexico, situat în sud-vestul SUA, se află deja în Japonia, 
pentru perioada 12 decembrie 2013 - 12 ianuarie 2014, în baza unui 
contract de cercetare semnat cu Universitatea de Ştiinţe din oraşul 
Okayama (este o universitate privată). Acest oraş, situat în partea de sud- 
vest a arhipelagului nipon, capitală a prefecturii omonime, are o populaţie 
de circa 705.225 de locuitori şi în afară de universitatea care îl găzduieşte 
pe olteano-americanul nostru, are încă alte 7 universităţi: una de stat şi 
restul private. 




Prof. Florentin Smarandache (în stânga) şi Prof. Valeri Kroumov 
(mijloc) lângă o clădire a Universităţii de Ştiinţe din Okayama, 

decembrie 2013 



1 





Reamintim cititorilor noştri că Florentin Smarandache a fost anul 
trecut, în luna septembrie, la o universitate din Tokyo care a găzduit o 
conferinţă ştiinţifică internaţională, unde a prezentat două comunicări 
ştiinţifice referitoare la aplicarea extensiologiei în robotică (extensiologie 
fiind o nouă ştiinţă, realizată de către savanţi chinezi, domeniu în care 
Florentin Smarandache făcuse un stagiu de pregătire - o bursă de studii - 
de trei luni. Aşa cum am publicat la vremea respectivă, pentru respectiva 
aplicaţie în robotică, Smarandache colaborase cu Departamentul de 
Mecatronică şi Robotică al Institutului de Mecanica Solidelor din Bucureşti, 
al Academiei Române. Această participare, la care Smarandache fusese 
preşedintele unei secţiuni, i-a convins pe universitarii japonezi din Okayama 
să semneze cu dânsul un contract de cercetare în vacanţa universitară de 
iarnă din acest an. 

Teoria Dezert-Smarandache ia Okayama 

în 17 decembrie 2013, Florentin Smarandache a prezentat în faţa 
cadrelor universitare şi a unor studenţi o expunere care s-a bucurat de un 
enorm interes: „Progrese şi aplicaţii ale Teoriei Dezert-Smarandache 
(TDSm)”. 

Teoria Dezert-Smarandcahe (TDSm) a raţionamentului plauzibil şi 
paradoxal este o extindere naturală a clasicei Teorii Dempster-Shafer 
(TDS), de care se deosebeşte prin aceea că, datorită unor „funcţii de 
încredere”, se poate aplica şi în cazul fuziunii informaţiilor cu un mare grad 
de conflictualitate, provenite de la surse de natură diferită. Spre deosebire 
de TDS, TDSm poate rezolva probleme complexe de fuziune a informaţiilor, 
statice sau dinamice. 

Această „teorie”, bazată pe un model matematic, cu nişte reguli de 
selecţie a datelor (informaţiilor) conflictuale, a fost rezultatul colaborării a 
doi oameni de ştiinţă aflaţi pe maluri diferite ale Oceanului Atlantic, care au 
comunicat prin Internet: prof. univ. dr. Florentin Smarandache, universitar 
american, şi dr. ing. Jean Dezert, cercetător ştiinţific la ONERA (Oficiul 
Naţional de Studii şi Cercetări Aerospaţiale) din Franţa. Colaborarea lor a 
început în anul 2003 şi de atunci participă anual cu comunicări ştiinţifice 
redactate împreună, la o conferinţă internaţională de fuziunea informaţiei, 
numită prescurtat FUSION (organizată de către Institutul Internaţional 
pentru Fuziunea Informaţiei), care are loc în diverse oraşe de pe glob - 
FUSION 2013 (cea de-a 16-a conferinţă de acest gen) a avut loc în 
perioada 09-12 iulie în Istanbul, găzduită de Muzeul Militar Naţional. 

TDSm este utilizată în cibernetică, robotică, medicină, meterologie, 
topografierea din spaţiu, în domeniul militar, în inginerie şi oriunde este 



2 




nevoie de o fuziune (utilizare) a datelor (informaţiilor) provenite din surse 
diferite, având un grad mai mic sau mai mare de conflict. 

Această expunere, cu durata de două ore, va fi prezentată şi la o 
universitate din Osaka. 




Florentin Smarandache prezintă la Okayama TDSm, pe 17 decembrie 2013 



Logica Smarandache aplicată în Fuziunea Informaţiilor 

Cea de-a doua conferinţă, care va fi prezentată atât la Okayama, cât 
şi la Osaka, se va intitula „Bazele logicii neutrosofice şi ale mulţimii 
neutrosofice şi aplicaţiile lor în fuziunea informaţiilor”. 

Logica netrosofică (sau logica Smarandache) şi mulţimile 
neutrosofice (sau mulţimi Smarandache) sunt generalizări ale logicii fuzzy 
(sau logicii vagi), respectiv ale mulţimilor fuzzy (vagi). Sunt „vagi” pentru că 
nu au margini determinate clar. 

Neutrosofia este un concept introdus de Florentin Smarandache, prin 
generalizarea Dialecticii (capitol al Filozofiei) lui Hegel, bazat pe existenţa 

„contrariilor”: entitatea „E” şi opusul ei, „anti-E”. Smarandache spune că 
trebuie luate în considerare care sunt intermediare, între „E” şi „anti-E”, 
deci, într-o stare de nedeterminare, imprecisă. 

în matematică, logica neutrosofică lucrează cu trei valori ale unei 
mărimi: „A” (adevărat), „F” (fals) şi „I” (imprecis). 

Logica şi mulţimile Smarandache au aplicaţii în diverse domenii ale 
cercetării: filozofie, ştiinţe sociale, finanţe, robotică, management, fizică etc. 

Vă vom inform cum s-a încheiat acest sejur ştiinţific japonez al 
vâlceano-americanului Florentin Smarandache. 

Mircea Monu 

